title: Sklep Sveta (EU) 2020/1789 z dne 25. novembra 2020 o imenovanju nadomestnega člana Odbora regij na predlog Republike Estonije

text:
                  1.12.2020

                  SL

                  Uradni list Evropske unije

                  L 403/11

         SKLEP SVETA (EU) 2020/1789
         z dne 25. novembra 2020
         o imenovanju nadomestnega člana Odbora regij na predlog Republike Estonije
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 305 Pogodbe,
         ob upoštevanju predloga estonske vlade,
         ob upoštevanju naslednjega:

                     (1)

                     Svet je 10. decembra 2019, 20. januarja 2020, 3. februarja 2020 in 26. marca 2020 sprejel sklepe (EU) 2019/2157 (1), (EU) 2020/102 (2), (EU) 2020/144 (3) in (EU) 2020/511 (4) o imenovanju članov in nadomestnih članov Odbora regij za obdobje od 26. januarja 2020 do 25. januarja 2025. Svet je 8. junija 2020 sprejel Sklep (EU) 2020/766 o imenovanju članov in nadomestnih članov Odbora regij za obdobje od 1. februarja 2020 do 25. januarja 2025 (5). Svet je 30. julija 2020 sprejel dodatni sklep (EU) 2020/1153 o imenovanju članov in nadomestnih članov Odbora regij (6).

                     (2)

                     Zaradi konca mandata, na podlagi katerega je bil predlagan Rait PIHELGAS (Representative of a local or regional body with political accountability to an elected Assembly: Järva Rural Municipality Council), se je sprostilo mesto nadomestnega člana Odbora regij –

               SPREJEL NASLEDNJI SKLEP:

            Člen 1
            Za preostanek mandata, ki se izteče 25. januarja 2025, se za nadomestnega člana Odbora regij imenuje:

                        —

                        Rait PIHELGAS, Member of a Local Assembly: Järva Rural Municipality Council (sprememba mandata).

            Člen 2
            Ta sklep začne veljati na dan sprejetja.

            V Bruslju, 25. novembra 2020

                  Za Svet

                  Predsednik

               M. ROTH

            (1)  Sklep Sveta (EU) 2019/2157 z dne 10. decembra 2019 o imenovanju članov in nadomestnih članov Odbora regij za obdobje od 26. januarja 2020 do 25. januarja 2025 (UL L 327, 17.12.2019, str. 78).

            (2)  Sklep Sveta (EU) 2020/102 z dne 20. januarja 2020 o imenovanju članov in nadomestnih članov Odbora regij za obdobje od 26. januarja 2020 do 25. januarja 2025 (UL L 20, 24.1.2020, str. 2).

            (3)  Sklep Sveta (EU) 2020/144 z dne 3. februarja 2020 o imenovanju članov in nadomestnih članov Odbora regij za obdobje od 26. januarja 2020 do 25. januarja 2025 (UL L 32, 4.2.2020, str. 16).

            (4)  Sklep Sveta (EU) 2020/511 z dne 26. marca 2020 o imenovanju članov in nadomestnih članov Odbora regij za obdobje od 26. januarja 2020 do 25. januarja 2025 (UL L 113, 8.4.2020, str. 18).

            (5)  Sklep Sveta (EU) 2020/766 z dne 8. junija 2020 o imenovanju članov in nadomestnih članov Odbora regij za obdobje od 1. februarja 2020 do 25. januarja 2025 (UL L 187, 12.6.2020, str. 3).

            (6)  Sklep Sveta (EU) 2020/1153 z dne 30. julija 2020 o imenovanju članov in nadomestnih članov Odbora regij (UL L 256, 5.8.2020, str. 12).


title: Sklep Komisije z dne 2. decembra 2020 o spremembi Sklepa 2011/C 253/04 o ustanovitvi strokovne skupine za trg plačilnih sistemov glede obdobja njegove veljavnosti 2021/C 52 I/02

text:
                  15.2.2021

                  SL

                  Uradni list Evropske unije

                  CI 52/3

         SKLEP KOMISIJE
         z dne 2. decembra 2020
         o spremembi Sklepa 2011/C 253/04 o ustanovitvi strokovne skupine za trg plačilnih sistemov glede obdobja njegove veljavnosti
         (2021/C 52 I/02)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju naslednjega:

                     (1)

                     Komisija je s Sklepom 2011/C 253/04 z dne 29. avgusta 2011 (1) ustanovila strokovno skupino za trg plačilnih sistemov. Navedeni sklep se uporablja do 31. decembra 2020. Strokovna skupina želi Komisiji zagotoviti uradno platformo, ki omogoča strukturno izmenjavo mnenj z akterji na trgu o vprašanjih v zvezi z izvajanjem in razlago Direktive (EU) 2015/2366 Evropskega parlamenta in Sveta (2).

                     (2)

                     Komisija je 24. septembra 2020 sprejela Sporočilo Komisije Evropskemu parlamentu, Svetu, Evropskemu ekonomsko-socialnemu odboru in Odboru regij o strategiji EU za mala plačila (3).

                     (3)

                     Po vsej Evropi se sprejemajo različne pobude za spodbujanje in usmerjanje trga k večji standardizaciji in inovacijam, med drugim pod okriljem Interesne skupine za kartice, Evropskega odbora za plačila malih vrednosti in Evropskega sveta za plačila. Ob upoštevanju teh pobud še vedno obstaja potreba po formalnem forumu za deležnike, ki bi omogočal strukturno izmenjavo mnenj o vprašanjih, povezanih z razvojem dogodkov na tem področju. Zato je primerno, da strokovna skupina za trg plačilnih sistemov nadaljuje svoje delo še nadaljnjih pet let.

                     (4)

                     Sklep 2011/C 253/04 z dne 29. avgusta 2011 bi bilo zato treba ustrezno spremeniti –

               SKLENILA:

            Edini člen
            V členu 8 Sklepa 2011/C 253/04 z dne 29. avgusta 2011 se datum „31. decembra 2020“ nadomesti z datumom „31. decembra 2025“.

            V Bruslju, 2. decembra 2020

                  Za Komisijo

               Mairead McGUINNESS

                  Članica Komisije

            (1)  Sklep Komisije z dne 29. avgusta 2011 o ustanovitvi strokovne skupine za trg plačilnih sistemov (UL C 253, 30.8.2011, str. 3).

            (2)  Direktiva (EU) 2015/2366 Evropskega parlamenta in Sveta z dne 25. novembra 2015 o plačilnih storitvah na notranjem trgu, spremembah direktiv 2002/65/ES, 2009/110/ES ter 2013/36/EU in Uredbe (EU) št. 1093/2010 ter razveljavitvi Direktive 2007/64/ES (UL L 337, 23.12.2015, str. 35)

            (3)  COM(2020) 592 final.


title: Sklep Sveta (EU) 2021/1169 z dne 13. julija 2021 o spremembi Sklepa 1999/70/ES o zunanjih revizorjih nacionalnih centralnih bank glede zunanjih revizorjev centralne banke Národná banka Slovenska

text:
                  16.7.2021

                  SL

                  Uradni list Evropske unije

                  L 255/1

         SKLEP SVETA (EU) 2021/1169
         z dne 13. julija 2021
         o spremembi Sklepa 1999/70/ES o zunanjih revizorjih nacionalnih centralnih bank glede zunanjih revizorjev centralne banke Národná banka Slovenska
         SVET EVROPSKE UNIJE JE –
         ob upoštevanju Protokola št. 4 o Statutu Evropskega sistema centralnih bank in Evropske centralne banke, ki je priložen Pogodbi o Evropski uniji in Pogodbi o delovanju Evropske unije, ter zlasti člena 27.1 Protokola,
         ob upoštevanju Priporočila Evropske centralne banke z dne 6. maja 2021 Svetu Evropske unije o zunanjih revizorjih centralne banke Národná banka Slovenska (ECB/2021/22) (1),
         ob upoštevanju naslednjega:

                     (1)

                     Revizijo računovodskih izkazov Evropske centralne banke (ECB) in nacionalnih centralnih bank držav članic, katerih valuta je euro, morajo opravljati neodvisni zunanji revizorji, ki jih priporoči Svet ECB in potrdi Svet Evropske unije.

                     (2)

                     Národná banka Slovenska je za svoje zunanje revizorje za poslovna leta 2017 do 2020, z možnostjo podaljšanja mandata na poslovna leta 2021 do 2023, izbrala družbo Deloitte Audit s.r.o.

                     (3)

                     Mandat sedanjih zunanjih revizorjev centralne banke Národná banka Slovenska, družbe Deloitte Audit s.r.o., je potekel po reviziji za poslovno leto 2020 v skladu s Sklepom Sveta (EU) 2017/1849 (2).

                     (4)

                     Národná banka Slovenska namerava mandat družbe Deloitte Audit s.r.o. podaljšati na poslovno leto 2021. To podaljšanje je mogoče v skladu s pogodbenimi dogovori med centralno banko Národná banka Slovenska in družbo Deloitte Audit s.r.o.

                     (5)

                     Svet ECB je priporočil, da bi se moral za zunanje revizorje centralne banke Národná banka Slovenska za poslovno leto 2021 imenovati Deloitte Audit s.r.o.

                     (6)

                     Glede na priporočilo Sveta ECB bi bilo treba Sklep Sveta 1999/70/ES (3) ustrezno spremeniti –

               SPREJEL NASLEDNJI SKLEP:

            Člen 1
            V členu 1 Sklepa 1999/70/ES se odstavek 16 nadomesti z naslednjim:

                  „16.   Deloitte Audit s.r.o. se odobrijo kot zunanji revizorji centralne banke Národná banka Slovenska za poslovno leto 2021.“.

            Člen 2
            Ta sklep začne učinkovati z dnem uradne obvestitve.

            Člen 3
            Ta sklep je naslovljen na Evropsko centralno banko.

            V Bruslju, 13. julija 2021

                  Za Svet

                  predsednik

               A. ŠIRCELJ

            (1)  UL C 187, 17.5.2021, str. 1.

            (2)  Sklep Sveta (EU) 2017/1849 z dne 10. oktobra 2017 o spremembi Sklepa 1999/70/ES o zunanjih revizorjih nacionalnih centralnih bank glede zunanjih revizorjev centralne banke Národná banka Slovenska (UL L 264, 13.10.2017, str. 5).

            (3)  Sklep Sveta 1999/70/ES z dne 25. januarja 1999 o zunanjih revizorjih nacionalnih centralnih bank (UL L 22, 29.1.1999, str. 69).


Odločba Komisije z dne 13/07/2021 o razglasitvi združljivosti koncentracije s skupnim trgom (Zadeva št. COMP/M.10250 - ACCOR / KEYS / HOTEL PORTFOLIO) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


title: Sklep Sveta (EU) 2021/1210 z dne 22. julija 2021 o ukrepu pomoči v obliki splošnega programa za podporo Afriški uniji v okviru Evropskega mirovnega instrumenta v letu 2021

text:
                  23.7.2021

                  SL

                  Uradni list Evropske unije

                  L 263/7

         SKLEP SVETA (EU) 2021/1210
         z dne 22. julija 2021
         o ukrepu pomoči v obliki splošnega programa za podporo Afriški uniji v okviru Evropskega mirovnega instrumenta v letu 2021
         SVET EVROPSKE UNIJE JE –
         ob upoštevanju Pogodbe o Evropski uniji in zlasti členov 28(1) in 41(2) Pogodbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:

                     (1)

                     V skladu s Sklepom (SZVP) 2021/509 (1) je bil vzpostavljen Evropski mirovni instrument (v nadaljnjem besedilu: Instrument), s katerim države članice v okviru skupne zunanje in varnostne politike financirajo ukrepe Unije za ohranjanje miru, preprečevanje konfliktov in krepitev mednarodne varnosti v skladu s členom 21(2), točka (c), Pogodbe. Na podlagi člena 1(2), točka (b)(ii), Sklepa (SZVP) 2021/509 lahko Instrument zlasti financira ukrepe pomoči za podporo vojaških vidikov operacij v podporo miru, ki jih vodijo regionalne ali mednarodne organizacije.

                     (2)

                     Ukrepi pomoči v okviru Instrumenta imajo lahko obliko posebnega ukrepa ali splošnega programa za podporo z določenim geografskim ali tematskim poudarkom.

                     (3)

                     Svet priznava, da partnerstvo med Afriko in EU za mir in varnost v okviru skupne strategije EU-Afrika ostaja strateškega pomena, zlasti okvir za sodelovanje, vzpostavljen v okviru mirovne pomoči za Afriko, ter vodilna vloga Afriške unije (AU) pri ohranjanju miru in varnosti na afriški celini, kot je opredeljeno v členu 16 Protokola o vzpostavitvi mirovnega in varnostnega sveta Afriške unije. Svet ostaja še naprej zavezan krepitvi zmogljivosti AU na tem področju, zagotavljanju pomoči za operacije v podporo miru pod afriškim vodstvom ter krepitvi Afriške strukture za mir in varnost, da bi postala polno operativna, v skladu z Memorandumom o soglasju med Afriško unijo in Evropsko unijo o miru, varnosti in upravljanju z dne 23. maja 2018, ter vzdrževanju vzpostavljenih mehanizmov sodelovanja, zlasti celostnega pristopa, temelječega na partnerstvu, posvetovanju in okrepljenem strateškem usklajevanju.

                     (4)

                     S sprejetjem ukrepa pomoči v obliki splošnega programa za podporo AU, ki zajema drugo polovico leta 2021 (v nadaljnjem besedilu: ukrep pomoči), bi bilo treba zagotoviti nemoten prehod podpore Unije z mirovne pomoči za Afriko na Instrument. Pričakuje se, da ukrepu pomoči sledi nadaljnja podpora Afriški uniji za obdobje 2022–2024. Splošni program omogoča nadaljnje zagotavljanje zanesljivega in predvidljivega financiranja operacij v podporo miru pod afriškim vodstvom, ki jih pooblasti ali odobri mirovni in varnostni svet AU, hkrati pa zagotavlja prilagodljivost, ki je potrebna za učinkovito in uspešno odzivanje na razvoj konfliktov na afriški celini. Pričakuje se, da bi ukrepe v okviru ukrepa pomoči lahko izvajali subjekti, ki imajo izkušnje z izvajanjem ukrepov v okviru mirovne pomoči za Afriko. Ukrepi v okviru tega ukrepa pomoči se bodo izvajali ob upoštevanju načel in zahtev iz Sklepa (SZVP) 2021/509 in v skladu s pravili za izvrševanje prihodkov in odhodkov, ki se financirajo v okviru Instrumenta.

                     (5)

                     AU je v svojem pismu iz junija 2021, naslovljenemu visokemu predstavniku Unije za zunanje zadeve in varnostno politiko (v nadaljnjem besedilu: visoki predstavnik), zaprosila Unijo, da od 1. julija 2021 naprej zagotavlja nadaljnjo podporo operacijam v podporo miru pod afriškim vodstvom, ki jih je pooblastil ali odobril mirovni in varnostni svet AU.

                     (6)

                     Svet ponovno potrjuje svojo odločenost, da bo varoval, spodbujal in uresničeval človekove pravice, temeljne svoboščine in demokratična načela ter krepil pravno državo in dobro upravljanje v skladu z Ustanovno listino Združenih narodov, Splošno deklaracijo o človekovih pravicah in mednarodnim pravom, zlasti mednarodnim pravom o človekovih pravicah in mednarodnim humanitarnim pravom –

               SPREJEL NASLEDNJI SKLEP:

            Člen 1
            Vzpostavitev, cilji in področje uporabe

               1.   Vzpostavi se ukrep pomoči v obliki splošnega programa za podporo Afriški uniji, (v nadaljnjem besedilu: ukrep pomoči), ki se financira v okviru Evropskega mirovnega instrumenta (v nadaljnjem besedilu: Instrument). Z ukrepom pomoči se financirajo ukrepi, ki jih Politični in varnostni odbor (PVO) odobri pred 31. decembrom 2021.

               2.   Cilji ukrepa pomoči so zmanjšati pogostost, trajanje in intenzivnost nasilnih konfliktov v Afriki ter okrepiti vlogo Afriške unije (AU) na področju miru in varnosti na afriški celini.

               3.   Da bi uresničili cilje iz odstavka 2, se z ukrepom pomoči financirajo vojaški vidiki operacij v podporo miru pod afriškim vodstvom, ki jih pooblasti ali odobri mirovni in varnostni svet AU.

            Člen 2
            Odobritev podpore za ukrepe v okviru ukrepa pomoči

               1.   V skladu s členom 59(7) Sklepa (SZVP) 2021/509 se podpora za kateri koli ukrep v okviru ukrepa pomoči odobri na zahtevo Komisije AU, kot upravičenke ukrepa pomoči (v nadaljnjem besedilu: upravičenka).

               2.   Na podlagi zahteve iz odstavka 1 visoki predstavnik, po posvetovanju z upraviteljem za ukrepe pomoči, imenovanim na podlagi Sklepa (SZVP) 2021/509 (v nadaljnjem besedilu: upravitelj za ukrepe pomoči), v zvezi z zadevami finančnega izvajanja predloži priporočilo za pregled in odobritev s strani PVO, v katerem opiše predlagano podporo, vključno z njenim proračunom, subjekt ali subjekte, izbrane med tistimi iz člena 5(2) tega sklepa, ki izvajajo predlagano podporo, in vprašanja v zvezi z analizo občutljivosti na konflikte in analizo tveganj ter ukrepe za spremljanje in nadzor iz člena 6 tega sklepa, kot je potrebno.

            Člen 3
            Finančna ureditev

               1.   Referenčni finančni znesek za kritje odhodkov, povezanih z ukrepom pomoči, znaša 130 000 000 EUR. V skladu s členom 29(5) Sklepa (SZVP) 2021/509 lahko upravitelj za ukrepe pomoči po sprejetju tega sklepa pozove k plačilu v višini do 104 000 000 EUR, če sredstva, ki so na voljo za ukrepe pomoči, ne zadostujejo za financiranje plačil v letu 2021. Sredstva, h plačilu katerih pozove upravitelj, se uporabijo le za plačilo odhodkov v okvirih, ki jih odobri Odbor, ustanovljen s Sklepom (SZVP) 2021/509, v spremembi proračuna za leto 2021, ki ustreza temu ukrepu pomoči.

               2.   Vsi odhodki se upravljajo v skladu s pravili za izvrševanje prihodkov in odhodkov, ki se financirajo v okviru Instrumenta.

               3.   Odhodki, povezani z ukrepi, odobrenimi za izvajanje v okviru ukrepa pomoči, so upravičeni do financiranja za obdobje 60 mesecev od 1. julija 2021.

            Člen 4
            Dogovori z upravičenko

               1.   Visoki predstavnik sklene potrebne dogovore z upravičenko za zagotovitev, da ta spoštuje zahteve in pogoje, ki jih določi Svet, vključno s spoštovanjem mednarodnega prava, zlasti mednarodnega prava o človekovih pravicah in mednarodnega humanitarnega prava, kar je pogoj za zagotavljanje podpore v okviru ukrepa pomoči.

               2.   Dogovori iz odstavka 1 vključujejo določbe, ki upravičenko zavezujejo, da zagotovi:

                           (a)

                           pravilno in učinkovito rabo vseh sredstev, dodeljenih v okviru ukrepa pomoči, za namene, za katere so bila zagotovljena;

                           (b)

                           zadostno vzdrževanje vseh sredstev, zagotovljenih v okviru ukrepa pomoči, da se zagotovi njihova uporabnost in operativna razpoložljivost v njihovem življenjskem ciklu;

                           (c)

                           da vsa sredstva, zagotovljena v okviru ukrepa pomoči, ob koncu svojega življenjskega cikla ali ob izteku ali prenehanju ukrepa pomoči ne bodo izgubljena ali brez privolitve Odbora Instrumenta, ustanovljenega na podlagi Sklepa (SZVP) 2021/509, prenesena osebam ali subjektom, ki niso opredeljeni v navedenih dogovorih.

               3.   Dogovori iz odstavka 1 vključujejo določbe o začasni ustavitvi in prenehanju podpore v okviru ukrepa pomoči, če se ugotovi, da upravičenka krši obveznosti iz odstavka 2.

               4.   Upravitelj za ukrepe pomoči z upravičenko sklene sporazum o financiranju, ki se nanaša na ukrep pomoči. Upravitelj za ukrepe pomoči obvesti Odbor, ustanovljen s Sklepom (SZVP) 2021/509 o sporazumu, ki se sklene.

            Člen 5
            Izvajanje

               1.   Visoki predstavnik je odgovoren za zagotavljanje, da se ta sklep izvaja v skladu s Sklepom(SZVP) 2021/509 in pravili za izvrševanje prihodkov in odhodkov, ki se financirajo v okviru Instrumenta, ter skladno z integriranim metodološkim okvirom za ocenjevanje in opredelitev potrebnih ukrepov in kontrol za ukrepe pomoči v okviru Instrumenta.

               2.   Ukrepe v okviru ukrepa pomoči iz člena 2 lahko v celoti ali delno izvaja kateri koli izmed naslednjih subjektov, vključno v okviru nepovratnih sredstev, ki se lahko dodelijo brez razpisa za zbiranje predlogov:

                           (a)

                           Komisija AU;

                           (b)

                           Unija arabskega Magreba;

                           (c)

                           Skupnost sahelsko-saharskih držav;

                           (d)

                           Skupni trg za vzhodno in južno Afriko;

                           (e)

                           Vzhodnoafriška skupnost;

                           (f)

                           Vzhodnoafriške rezervne enote;

                           (g)

                           Gospodarska skupnost srednjeafriških držav;

                           (h)

                           Gospodarska skupnost zahodnoafriških držav;

                           (i)

                           Medvladna agencija za razvoj

                           (j)

                           Regionalna zmogljivost za Severno Afriko;

                           (k)

                           Južnoafriška razvojna skupnost;

                           (l)

                           skupina G5 Sahel;

                           (m)

                           Komisija za Čadsko jezero;

                           (n)

                           Urad visokega komisarja ZN za človekove pravice

                           (o)

                           Sekretariat ZN

                           (p)

                           Urad ZN za projektne storitve

                           (q)

                           podporni urad ZN v Somaliji

                           (r)

                           taka ministrstva in vladne službe države članice ali njeni drugi organi in agencije javnega prava ali organi zasebnega prava, ki opravljajo javne storitve, kot so določeni v Prilogi, v kolikor imajo na voljo ustrezna finančna jamstva

               3.   Preden PVO odobri podporo za ukrep, mora upravitelj za ukrepe pomoči potrditi zmogljivost določenega subjekta za izvajanje ukrepa ali njegovega dela.

            Člen 6
            Spremljanje, vrednotenje in nadzor

               1.   Ukrepi za spremljanje, vrednotenje in nadzor ukrepov v okviru ukrepa pomoči se določijo skladno z integriranim metodološkim okvirom za ocenjevanje in opredelitev potrebnih ukrepov in kontrol za ukrepe pomoči v okviru Instrumenta.

               2.   Namen ukrepov iz odstavka 1 je zlasti zagotoviti, da upravičenka in vsi drugi subjekti, ki so neposredno upravičeni do podpore v okviru ukrepa pomoči, spoštujejo mednarodno pravo o človekovih pravicah in mednarodno humanitarno pravo ter izpolnjujejo vse druge zaveze in obveznosti, določene na podlagi dogovorov iz člena 4.

               3.   Glede na odobreno podporo za ukrep v okviru ukrepa pomoči lahko ukrepi iz odstavka 1 vključujejo spremljanje napredka glede na pogoje in merila, dogovorjena z upravičenkami, vzpostavitev in spremljanje okvirov za spoštovanje mednarodnega prava o človekovih pravicah in mednarodnega humanitarnega prava ter zahtev glede potrebne skrbnosti, nadzor sredstev po odpremi pošiljke, da se zagotovi ustrezna uporaba in prepreči preusmerjanje, ter opredelitev strategij za prekinjanje vpletenosti in umika.

            Člen 7
            Začasna ustavitev in prenehanje

               1.   V skladu s členom 64 Sklepa (SZVP) 2021/509 se lahko PVO na zahtevo države članice ali visokega predstavnika odloči za začasno ustavitev ali prenehanje podpore za ukrepe v okviru ukrepa pomoči ali za začasno ustavitev celotnega ukrepa pomoči v naslednjih primerih:

                           (a)

                           če upravičenka krši svoje obveznosti v skladu z mednarodnim pravom, zlasti mednarodnim pravom o človekovih pravicah in mednarodnim humanitarnim pravom, ali če ne izpolnjuje zavez, danih na podlagi dogovorov iz člena 4;

                           (b)

                           če je bila pogodba z nosilcem izvajanja začasno ustavljena ali je prenehala zaradi kršitve njegovih pogodbenih obveznosti;

                           (c)

                           če razmere na zadevnem geografskem območju ne dopuščajo več, da bi se ukrep izvajal ob zagotavljanju zadostnih jamstev;

                           (d)

                           če izvajanje ukrepa ne služi več njegovim ciljem ali ni več v interesu Unije.

                     V nujnih in izjemnih primerih lahko visoki predstavnik v celoti ali delno začasno ustavi izvajanje ukrepa pomoči, dokler PVO ne sprejme odločitve.

               2.   PVO lahko Svetu priporoči prenehanje tega ukrepa pomoči.

            Člen 8
            Usklajenost ukrepanja Unije
            V skladu s členom 8 Sklepa (SZVP) 2021/509 se zagotovi usklajenost med ukrepi v okviru ukrepa pomoči ter drugimi ukrepi na področju skupne zunanje in varnostne politike in ukrepi v okviru instrumentov na drugih področjih zunanjega delovanja Unije, pa tudi drugih politik Unije, vključno s celostnim pristopom k zunanjim konfliktom in krizam.

            Člen 9
            Začetek veljavnosti
            Ta sklep začne veljati na dan sprejetja.
            Uporablja se od 1. julija 2021.

            V Bruslju, 22. julija 2021

                  Za Svet

                  predsednik

               G. DOVŽAN

            (1)  Sklep Sveta (SZVP) 2021/509 z dne 22. marca 2021 o vzpostavitvi Evropskega mirovnega instrumenta in razveljavitvi Sklepa (SZVP) 2015/528 (UL L 102, 24.3.2021, str. 14).

            PRILOGA
            Seznam ministrstev in vladnih služb države članice ter njenih drugih organov in agencij javnega prava in organov zasebnega prava, ki imajo na voljo ustrezna finančna jamstva, ki lahko v celoti ali delno izvajajo ukrepe v okviru ukrepa pomoči: (1)

                        —

                        Deutsche Gesellschaft für International Zusammenarbeit

                        —

                        Expertise France

               (1)  Ta seznam se nanaša samo na ukrep pomoči, ustanovljen s tem sklepom Sveta, in ne posega v možnost, da se lahko drugi subjekti imenujejo za prihodnje ukrepe pomoči, vključno z ukrepi pomoči v obliki splošnega programa.


title: Sklep Sveta (SZVP) 2021/1277 z dne 30. julija 2021 o omejevalnih ukrepih zaradi razmer v Libanonu

text:
                  2.8.2021

                  SL

                  Uradni list Evropske unije

                  LI 277/16

         SKLEP SVETA (SZVP) 2021/1277
         z dne 30. julija 2021
         o omejevalnih ukrepih zaradi razmer v Libanonu
         SVET EVROPSKE UNIJE JE –
         ob upoštevanju Pogodbe o Evropski uniji, zlasti člena 29 Pogodbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:

                     (1)

                     Svet je 7. decembra 2020 sprejel sklepe, v katerih je z vse večjo zaskrbljenostjo ugotovil, da se je huda finančna, gospodarska, socialna in politična kriza, ki se je ukoreninila v Libanonu, v zadnjih mesecih še poslabšala in da zaradi vse večjih težav v državi najbolj trpi libanonsko prebivalstvo.

                     (2)

                     Svet je poudaril, da morajo libanonske oblasti nujno izvesti reforme, da bi obnovile zaupanje mednarodne skupnosti. Izjavil je, da je Unija pripravljena podpreti reforme, vendar mora proces reform voditi Libanon. Svet je pozval libanonske oblasti, naj izpolnijo svoje predhodne zaveze, vključno s tistimi , ki so jih sprejele v okviru konference CEDRE aprila 2018 in ki uživajo podporo mednarodne podporne skupine za Libanon (v kateri so poleg Združenih narodov še vlade Kitajske, Francije, Nemčije, Italije, Ruske federacije, Združenega kraljestva in Združenih držav ter Evropska unija in Arabska liga) ter drugih članov mednarodne skupnosti (vključno s Svetovno banko in Mednarodnim denarnim skladom). Svet je tudi pozval Libanonske oblasti, naj nujno izvedejo reforme na podlagi dogovorov, ki so jih po eksploziji 4. avgusta 2020 dosegli vsi libanonski politični voditelji, da bi premostili politične razlike v podporo reformam. Te reforme vključujejo zlasti pomembne in temeljite gospodarske reforme in reforme upravljanja za ponovno vzpostavitev gospodarske stabilnosti, izboljšanje zagotavljanja javnih storitev, obravnavanje naraščajoče revščine, zmanjšanje neenakosti, vzdržnost javnih financ, ponovno vzpostavitev verodostojnosti finančnega sektorja, zagotavljanje neodvisnosti sodstva, zagotavljanje spoštovanja človekovih pravic in pravne države, boj proti korupciji in izpolnjevanje legitimnih pričakovanj, ki jih je miroljubno izrazilo libanonsko ljudstvo. Svet je izrazil tudi podporo okviru za reformo, okrevanje in obnovo, da bi „ponovno zgradili boljši Libanon“, ki bi temeljil na načelih preglednosti, vključevanja in odgovornosti.

                     (3)

                     Okvir za reformo, okrevanje in obnovo, ki so ga decembra 2020 skupaj vzpostavile Unija, ZN in Svetovna banka, soupravlja libanonska vlada. Poleg tega je libanonski Svet ministrov odobril načrt za finančno okrevanje iz aprila 2020, pozdravila pa ga je tudi mednarodna skupnost. Nadalje je mednarodna podporna skupina v skupni izjavi z dne 23. septembra 2020 pozdravila dogovor, ki so ga dosegli vsi libanonski politični voditelji o celovitem časovnem načrtu za reforme z implementacijsko časovnico v skladu z njihovimi predhodnimi zavezami, vključno s tistimi, sprejetimi v okviru konference CEDRE leta 2018, ki uživajo podporo mednarodne podporne skupine in drugih članov mednarodne skupnosti.

                     (4)

                     Svet je v sklepih z dne 7. decembra 2020 ponovno pozval vlado, ki od avgusta 2020 opravlja tekoče posle, naj ukrepa hitro in odločno v okviru svojih ustavnih omejitev, vendar je opozoril, da bi lahko program, ki ga v celoti podpira libanonski parlament in ki vključuje natančne, verodostojne in časovno omejene reformne zaveze za obravnavanje težav Libanona, v celoti izvajala le delujoča vlada. Zato je pozval vse libanonske deležnike in politične sile, naj podprejo nujno oblikovanje libanonske vlade, ki bo usmerjena v naloge, verodostojna in odgovorna ter zmožna izvesti potrebne reforme.

                     (5)

                     Svet je od 7. decembra 2020 večkrat izrazil resno zaskrbljenost zaradi poslabšanja razmer v Libanonu. Kljub večkratnim pozivom Unije in drugih ustreznih mednarodnih akterjev libanonskim političnim silam in deležnikom, naj delujejo v nacionalnem interesu in ne odlašajo več z oblikovanjem vlade, ki bo imela polna pooblastila in bo sposobna izpolniti nujne potrebe države in izvesti kritične reforme, ni napredka v procesu oblikovanja vlade. Minilo je več kot enajst mesecev, odkar je avgusta 2020 odstopila prejšnja vlada, in devet mesecev, odkar je libanonski parlament oktobra 2020 imenoval novega kandidata za predsednika vlade, ki je odstopil julija 2021.

                     (6)

                     Medtem se gospodarske, socialne in humanitarne razmere v Libanonu še naprej slabšajo, prebivalstvo pa še naprej trpi. Svetovna banka je v svojem „Lebanon Economic Monitor“ iz junija 2021 poročala, da se Libanon sooča s hudo in dolgotrajno gospodarsko depresijo, ki se verjetno uvršča med najhujša obdobja krize v svetovnem merilu od srede devetnajstega stoletja. Svetovna banka je krizo označila za „namerno depresijo“ z nezadostnim političnim odzivanjem, ki mu je botroval izostanek političnega soglasja glede učinkovitih političnih pobud. Svetovna banka je poročala, da verjetno več kot polovica prebivalstva živi pod nacionalno mejo revščine, stopnja brezposelnosti narašča, vedno večji delež gospodinjstev se sooča s težavami pri dostopu do osnovnih storitev, vključno z zdravstvenim varstvom. Svetovna banka je opozorila tudi, da bo močno poslabšanje osnovnih storitev imelo dolgotrajne posledice: med drugim množične migracije, zaostanke pri učenju, slabe rezultate na področju zdravja in pomanjkanje ustreznih varnostnih mrež. Svetovna banka je ocenila, da bo trajno škodo za človeški kapital zelo težko popraviti, kar je morda edinstvena posebnost libanonske krize v primerjavi z drugimi svetovnimi krizami. Poleg tega Svetovna banka ugotavlja, da lahko vse težji socialno-ekonomski pogoji privedejo do sistemskih zlomov na nacionalni ravni, da je treba biti vse bolj pozoren na morebitne sprožilce socialnih nemirov in da na obzorju ni videti nikakršnega izrazitega preobrata.

                     (7)

                     Libanonsko prebivalstvo plačuje izjemno visoko ceno za neukrepanje libanonskih političnih voditeljev. Sedanja gospodarska, socialna, humanitarna in politična kriza resno ogroža stabilnost in varnost Libanona, kar lahko vpliva na stabilnost in varnost celotne regije.

                     (8)

                     Unija je pripravljena uporabiti vse svoje instrumente politik, da bi prispevala k trajnemu izhodu iz sedanje krize in se odzvala na nadaljnje poslabšanje demokracije in pravne države ter gospodarskih, socialnih in humanitarnih razmer v Libanonu. Glede na resnost razmer bi bilo treba sprejeti okvir za ciljno usmerjene omejevalne ukrepe proti fizičnim osebam, odgovornim za spodkopavanje demokracije ali pravne države v Libanonu, in fizičnim ali pravnim osebam, subjektom ali organom, ki so z njimi povezani.

                     (9)

                     S takšnimi ciljno usmerjenimi omejevalnimi ukrepi se bodo uresničevali cilji skupne zunanje in varnostne politike, kot so določeni v členu 21 Pogodbe o Evropski uniji (PEU), prispevali pa bodo k ukrepanju Unije, usmerjenemu v utrjevanje in podporo demokracije, pravne države, človekovih pravic in načel mednarodnega prava v skladu s točko (b) člena 21(2) PEU. Njihova uporaba mora biti skladna s členom 3(5) PEU, zlasti kar zadeva prispevek k miru in varnosti, solidarnosti in medsebojnemu spoštovanju med narodi ter k varstvu človekovih pravic, pa tudi k doslednemu spoštovanju in razvoju mednarodnega prava, vključno s spoštovanjem načel Ustanovne listine Združenih narodov.

                     (10)

                     Demokracijo in pravno državo ogrožajo osebe, ki ovirajo ali spodkopavajo demokratični politični proces, saj vztrajno otežujejo oblikovanje vlade oziroma ovirajo ali resno spodkopavajo izvedbo volitev, zlasti tudi bližajočih se splošnih volitev v Libanonu, ki naj bi potekale maja 2022. Te osebe s uveljavljajo svoje ustaljene interese, bodisi osebne interese ali posebne interese svoje skupnosti ali politične skupine, v škodo libanonskega javnega interesa, zlasti tako, da poskušajo zlorabiti pravila, ki urejajo združevanje političnih sil za oblikovanje vlade, da bi preprečili oblikovanje nove vlade in ohranili sedanje stanje. Dejanja, ki ogrožajo demokracijo in pravno državo, bi lahko vključevala oviranje ali spodkopavanje volitev.

                     (11)

                     Grožnjo demokraciji in pravni državi predstavljajo tudi osebe, ki ovirajo izvajanje načrtov za okrepitev prevzemanja odgovornosti in dobrega upravljanja v javnem sektorju, ki jih podpirajo ustrezni mednarodni akterji, ali izvajanje ključnih gospodarskih reform, tudi v bančnem in finančnem sektorju. To so zlasti reforme, h katerim so se zavezale libanonske oblasti in ki jih Unija in drugi ustrezni mednarodni akterji podpirajo. Vedno znova ni uspelo izvesti teh reform in sprejeti zadostnih verodostojnih ukrepov za boj proti korupciji in davčnim utajam, sprejeti zakon o nadzoru kapitala ter sprejeti druge ukrepe, s katerimi bi zagotovili preglednost in polno odgovornost do libanonskega ljudstva.

                     (12)

                     Grožnjo demokraciji in pravni državi predstavljajo tudi osebe, ki so vpletene v resne finančne nepravilnosti, vključno s korupcijo in nepooblaščenim izvozom kapitala. Finančne nepravilnosti v političnem in institucionalnem sistemu so sistemski problem, ki je vzrok za sedanjo gospodarsko, socialno, humanitarno in politično krizo. Akterji, ki so vpleteni v finančne nepravilnosti ali imajo od njih osebne koristi, nosijo veliko odgovornost za težke socialno-ekonomske in humanitarne razmere, s katerimi se sooča libanonsko prebivalstvo.

                     (13)

                     Svet opozarja, da je Libanon pogodbenik Konvencije Združenih narodov proti korupciji z dne 31. oktobra 2003 in da so se libanonske oblasti boju proti korupciji zavezale zlasti tudi na konferenci CEDRE leta 2018, v načrtu za finančno okrevanje iz aprila 2020 in v celovitem časovnem načrtu za reforme iz septembra 2020.

                     (14)

                     Za izvajanje nekaterih ukrepov je potrebno nadaljnje ukrepanje Unije –

               SPREJEL NASLEDNJI SKLEP:

            Člen 1

               1.   Države članice sprejmejo potrebne ukrepe, da se prepreči vstop na njihova ozemlja ali tranzit preko njih:

                           (a)

                           fizičnim osebam, ki so odgovorne za spodkopavanje demokracije ali pravne države v Libanonu zaradi enega od naslednjih dejanj:

                                       (i)

                                       oviranje ali spodkopavanje demokratičnega političnega procesa z vztrajnim oteževanjem oblikovanja vlade oziroma oviranjem ali resnim spodkopavanjem izvedbe volitev;

                                       (ii)

                                       oviranje ali spodkopavanje izvajanja načrtov, ki jih odobrijo libanonske oblasti in podpirajo ustrezni mednarodni akterji, vključno z Unijo, za okrepitev prevzemanja odgovornosti in dobrega upravljanja v javnem sektorju ali izvajanja ključnih gospodarskih reform, vključno v bančnem in finančnem sektorju in vključno s sprejetjem pregledne in nediskriminatorne zakonodaje o odlivu kapitala;

                                       (iii)

                                       resne finančne nepravilnosti v zvezi z javnimi sredstvi, kolikor so zadevna dejanja zajeta s Konvencijo Združenih narodov proti korupciji, in nepooblaščeni izvoz kapitala;

                           (b)

                           fizičnim osebam, povezanim z osebami, uvrščenimi na podlagi točke (a);

                     s seznama v Prilogi.
               Načrti iz točke (ii) točke (a) so reformni načrti, predstavljeni na konferenci CEDRE leta 2018, v načrtu za finančno okrevanje iz aprila 2020, v celovitem časovnem načrtu za reforme iz septembra 2020 ter v libanonskem okviru za reformo, okrevanje in obnovo (3RF) iz decembra 2020.

               2.   Odstavek 1 držav članic ne zavezuje k temu, da bi lastnim državljanom zavrnile vstop na svoje ozemlje.

               3.   Odstavek 1 ne posega v primere, kadar državo članico zavezuje obveznost po mednarodnem pravu, in sicer:

                           (a)

                           kot državo gostiteljico mednarodne medvladne organizacije;

                           (b)

                           kot državo gostiteljico mednarodne konference, ki jo skličejo Združeni narodi ali je sklicana pod njihovim okriljem;

                           (c)

                           na podlagi večstranskega sporazuma o privilegijih in imunitetah ali

                           (d)

                           na podlagi Lateranske pogodbe iz leta 1929, ki sta jo sklenila Sveti sedež (Vatikanska mestna država) in Italija.

               4.   Odstavek 3 se uporablja tudi v primerih, kadar je država članica država gostiteljica Organizacije za varnost in sodelovanje v Evropi (OVSE).

               5.   Svet je ustrezno obveščen v vseh primerih, kadar država članica odobri izjemo na podlagi odstavka 3 ali 4.

               6.   Države članice lahko odobrijo izjeme od ukrepov, uvedenih na podlagi odstavka 1, kadar je potovanje upravičeno zaradi nujnih humanitarnih potreb ali udeležbe na medvladnih srečanjih ali srečanjih, ki jih spodbuja ali gosti Unija ali ki jih gosti država članica, ki predseduje OVSE, na katerih poteka politični dialog, ki neposredno spodbuja politične cilje omejevalnih ukrepov, vključno s spodbujanjem demokracije in pravne države v Libanonu.

               7.   Države članice lahko izjeme od ukrepov, uvedenih na podlagi odstavka 1, odobrijo tudi, kadar je vstop ali tranzit potreben zaradi izvedbe sodnega postopka.

               8.   Država članica, ki želi odobriti izjemo iz odstavka 6 ali 7, o tem pisno obvesti Svet. Izjema se šteje za odobreno, razen če ena ali več držav članic vloži pisni ugovor v dveh delovnih dneh po prejemu uradnega obvestila o predlagani izjemi. Če ena ali več držav članic vloži ugovor, lahko Svet s kvalificirano večino odloči, da se predlagana izjema odobri.

               9.   Kadar država članica osebam s seznama iz Priloge dovoli vstop na svoje ozemlje ali tranzit preko njega na podlagi odstavka 3, 4, 6 ali 7, je dovoljenje strogo omejeno na namen, za katerega je bila dano, in na osebe, na katere se neposredno nanaša.

            Člen 2

               1.   Zamrznejo se vsa sredstva in gospodarski viri, ki pripadajo, so v lasti, posesti ali pod nadzorom:

                           (a)

                           fizičnih oseb, ki so odgovorne za spodkopavanje demokracije ali pravne države v Libanonu zaradi enega od naslednjih dejanj:

                                       (i)

                                       oviranje ali spodkopavanje demokratičnega političnega procesa z vztrajnim oteževanjem oblikovanja vlade oziroma oviranjem ali resnim spodkopavanjem izvedbe volitev;

                                       (ii)

                                       oviranje ali spodkopavanje izvajanja načrtov, ki jih odobrijo libanonske oblasti in jih podpirajo ustrezni mednarodni akterji, vključno z Unijo, za okrepitev prevzemanja odgovornosti in dobrega upravljanja v javnem sektorju ali za izvajanje ključnih gospodarskih reform, tudi v bančnem in finančnem sektorju, ter vključno s sprejetjem pregledne in nediskriminatorne zakonodaje o izvozu kapitala;

                                       (iii)

                                       resne finančne nepravilnosti v zvezi z javnimi sredstvi, kolikor so dejanja zajeta s Konvencijo Združenih narodov proti korupciji, in nepooblaščeni izvoz kapitala;

                           (b)

                           fizičnih ali pravnih oseb, povezanih z osebami, uvrščenimi na podlagi točke (a);

                     s seznama v Prilogi.
               Načrti iz točke (ii) točke (a) so reformni načrti, predstavljeni na konferenci CEDRE aprila 2018, v načrtu finančnega okrevanja iz aprila 2020, v celovitem časovnem načrtu za reforme iz septembra 2020 ter v libanonskem okviru za reformo, okrevanje in obnovo iz decembra 2020.

               2.   Fizičnim ali pravnim osebam, subjektom ali organom s seznama iz Priloge je prepovedano neposredno ali posredno dajati na razpolago ali v korist kakršna koli sredstva ali gospodarske vire.

               3.   Z odstopanjem od odstavkov 1 in 2 lahko pristojni organi držav članic dovolijo sprostitev določenih zamrznjenih sredstev ali gospodarskih virov ali njihovo dajanje na razpolago pod pogoji, ki jih štejejo za primerne, potem ko ugotovijo, da so zadevna sredstva ali gospodarski viri:

                           (a)

                           potrebni za zadovoljitev osnovnih potreb zadevnih fizičnih ali pravnih oseb, subjektov ali organov s seznama v Prilogi in vzdrževanih družinskih članov takih fizičnih oseb, vključno s plačili za živila, najemnino ali hipoteko, zdravila in zdravljenje, davke, zavarovalne premije in pristojbine za javne storitve;

                           (b)

                           namenjeni izključno za plačilo razumnih honorarjev in nadomestil za nastale stroške, povezane z zagotavljanjem pravnih storitev;

                           (c)

                           namenjeni izključno za plačilo pristojbin ali stroškov storitev za redno hrambo ali vzdrževanje zamrznjenih sredstev ali gospodarskih virov;

                           (d)

                           potrebni za kritje izrednih izdatkov, če pristojni organ vsaj dva tedna pred izdajo dovoljenja pristojnim organom drugih držav članic in Komisiji uradno sporoči razloge, na podlagi katerih meni, da je treba izdati posamezno dovoljenje, ali

                           (e)

                           nakazani na račun ali z računa diplomatske ali konzularne misije ali mednarodne organizacije, ki ima imuniteto v skladu z mednarodnim pravom, kolikor so taka plačila namenjena za uradne namene diplomatske ali konzularne misije ali mednarodne organizacije.

                     Zadevna država članica obvesti druge države članice in Komisijo o vseh dovoljenjih, izdanih na podlagi tega odstavka, v dveh tednih po odobritvi.

               4.   Z odstopanjem od odstavka 1 lahko pristojni organi držav članic dovolijo sprostitev določenih zamrznjenih sredstev ali gospodarskih virov ali njihovo dajanje na razpolago, če so izpolnjeni naslednji pogoji:

                           (a)

                           sredstva ali gospodarski viri so predmet arbitražne odločbe, izdane pred datumom, ko so bili fizična ali pravna oseba, subjekt ali organ iz odstavka 1 uvrščeni na seznam iz Priloge, ali sodne ali upravne odločbe, izdane v Uniji, ali sodne odločbe, izvršljive v zadevni državi članici, pred navedenim datumom ali po njem;

                           (b)

                           sredstva ali gospodarski viri se bodo uporabljali izključno za poravnavo terjatev, ki so zavarovane s tako odločbo ali so v taki odločbi priznane kot veljavne, v mejah, določenih z veljavnimi zakoni in predpisi, ki urejajo pravice oseb s takimi terjatvami;

                           (c)

                           odločba ni v korist fizične ali pravne osebe, subjekta ali organa s seznama v Prilogi ter

                           (d)

                           priznanje odločbe ni v nasprotju z javnim redom zadevne države članice.

                     Zadevna država članica obvesti druge države članice in Komisijo o vseh dovoljenjih, izdanih na podlagi tega odstavka, v dveh tednih po odobritvi.

               5.   Odstavek 1 fizični ali pravni osebi, subjektu ali organu s seznama iz Priloge ne preprečuje, da bi izvedel zapadlo plačilo, ki izhaja iz sklenjene pogodbe ali sporazuma, ali nastalo obveznost pred datumom uvrstitve te fizične ali pravne osebe, subjekta ali organa na seznam v navedeni prilogi, pod pogojem, da je zadevna država članica ugotovila, da plačila neposredno ali posredno ne prejme fizična ali pravna oseba, subjekt ali organ iz odstavka 1.

               6.   Odstavek 2 se ne uporablja za prilive na zamrznjene račune za:

                           (a)

                           obresti ali druge dohodke na navedenih računih;

                           (b)

                           plačila, zapadla na podlagi pogodb, sporazumov ali obveznosti, sklenjenih ali nastalih pred datumom, ko so za te račune začeli veljati ukrepi iz odstavkov 1 in 2, ali

                           (c)

                           zapadla plačila po sodnih, upravnih ali arbitražnih odločbah, izdanih v Uniji ali izvršljivih v zadevni državi članici,

                     pod pogojem, da za vse takšne obresti, druge dohodke in plačila še naprej veljajo ukrepi iz odstavka 1.

            Člen 3

               1.   Z odstopanjem od člena 2(1) in (2) lahko pristojni organi držav članic dovolijo sprostitev določenih zamrznjenih sredstev ali gospodarskih virov ali dajanje na razpolago določenih sredstev ali gospodarskih virov pod pogoji, ki jih štejejo za primerne, potem ko ugotovijo, da je zagotavljanje takih sredstev ali gospodarskih virov potrebno za humanitarne namene, kot sta zagotavljanje in omogočanje zagotavljanja pomoči, vključno z zdravili, hrano ali prevozom humanitarnih delavcev in s tem povezane pomoči, ali za evakuacije iz Libanona.

               2.   Zadevna država članica obvesti druge države članice in Komisijo o vseh dovoljenjih, izdanih na podlagi tega člena, v dveh tednih po odobritvi.

            Člen 4

               1.   Svet soglasno na predlog države članice ali visokega predstavnika Unije za zunanje zadeve in varnostno politiko (v nadaljnjem besedilu: visoki predstavnik) pripravi in spremeni seznam iz Priloge.

               2.   Svet o sklepih iz odstavka 1, vključno z razlogi za uvrstitev na seznam, obvesti zadevno fizično ali pravno osebo, subjekt ali organ, bodisi neposredno, če je naslov znan, bodisi z objavo obvestila, s čimer da tej fizični ali pravni osebi, subjektu ali organu možnost, da predloži pripombe.

               3.   Kadar so predložene pripombe ali so predstavljeni tehtni novi dokazi, Svet pregleda sklepe iz odstavka 1 in o tem ustrezno obvesti zadevno fizično ali pravno osebo, subjekt ali organ.

            Člen 5

               1.   V Prilogi se navedejo razlogi za uvrstitev fizičnih in pravnih oseb, subjektov in organov iz členov 1 in 2 na seznam.

               2.   Priloga vsebuje informacije, potrebne za identifikacijo zadevnih fizičnih ali pravnih oseb, subjektov ali organov, kadar so te informacije na voljo. V zvezi s fizičnimi osebami lahko te informacije vključujejo: imena in vzdevke; datum in kraj rojstva; državljanstvo; številko potnega lista in osebne izkaznice; spol; naslov, če je znan, ter funkcijo ali poklic. Za pravne osebe, subjekte ali organe lahko te informacije vključujejo: imena, kraj in datum registracije, matično številko in sedež podjetja.

            Člen 6

               1.   Svet in visoki predstavnik obdelujeta osebne podatke za namene opravljanja nalog, ki jih imata na podlagi tega sklepa, zlasti:

                           (a)

                           kar zadeva Svet, za pripravo in spreminjanje Priloge;

                           (b)

                           kar zadeva visokega predstavnika, za pripravo sprememb Priloge.

               2.   Svet in visoki predstavnik lahko po potrebi obdelujeta ustrezne podatke v zvezi s kaznivimi dejanji, ki so jih storile fizične osebe s seznama, in v zvezi s kazenskimi obsodbami ali varnostnimi ukrepi v zvezi s temi osebami le v obsegu, v katerem je takšna obdelava potrebna za pripravo Priloge.

               3.   Za namene tega sklepa sta Svet in visoki predstavnik imenovana za „upravljavca“ v smislu točke 8 člena 3 Uredbe (EU) 2018/1725 Evropskega parlamenta in Sveta (1), da se zagotovi, da lahko zadevne fizične osebe uresničujejo svoje pravice na podlagi Uredbe (EU) 2018/1725.

            Člen 7
            V zvezi s kakršno koli pogodbo ali transakcijo, katere izvedba je bila neposredno ali posredno v celoti ali deloma ovirana zaradi ukrepov, uvedenih v skladu s tem sklepom, se ne ugodi nobenemu zahtevku, vključno z zahtevki za nadomestilo škode ali kakršnim koli drugim zahtevkom te vrste, kot je odškodninski zahtevek ali zahtevek za uveljavljanje garancije, zlasti zahtevek za podaljšanje dospelosti ali plačilo obveznice, garancije ali nadomestilo škode, predvsem finančne garancije ali finančnega jamstva v kakršni koli obliki, ki ga vložijo:

                        (a)

                        fizične ali pravne osebe, subjekti ali organi s seznama iz Priloge;

                        (b)

                        katera koli fizična ali pravna oseba, subjekt ali organ, ki deluje prek ali v imenu fizičnih ali pravnih oseb, subjektov ali organov iz točke (a).

            Člen 8
            Da bi bili ukrepi, določeni v tem sklepu, čim bolj učinkoviti, Unija spodbuja tretje države k sprejetju omejevalnih ukrepov, podobnih tistim, ki so določeni v tem sklepu.

            Člen 9
            Ta sklep se uporablja do 31. julija 2022 in se redno pregleduje. Če Svet meni, da njegovi cilji niso bili doseženi, se po potrebi podaljša ali spremeni.
            Pri pregledu omejevalnih ukrepov, sprejetih v skladu s členom 1(1)(a)(iii) in členom 2(1)(a)(iii), Svet po potrebi upošteva, ali je bil proti zadevnim osebam za ravnanje, zaradi katerega so bile uvrščene na seznam, sprožen sodni postopek ali ne.

            Člen 10
            Ta sklep začne veljati dan po objavi v Uradnem listu Evropske unije.

            V Bruslju, 30. julija 2021

                  Za Svet

                  predsednik

               G. DOVŽAN

            (1)  Uredba (EU) 2018/1725 Evropskega parlamenta in Sveta z dne 23. oktobra 2018 o varstvu posameznikov pri obdelavi osebnih podatkov v institucijah, organih, uradih in agencijah Unije in o prostem pretoku takih podatkov ter o razveljavitvi Uredbe (ES) št. 45/2001 in Sklepa št. 1247/2002/ES (UL L 295, 21.11.2018, str. 39).

            PRILOGA
            Seznam fizičnih in pravnih oseb, subjektov in organov iz členov 1 in 2
            […]


Odločba Komisije z dne 02/05/2022 o razglasitvi združljivosti koncentracije s skupnim trgom (Zadeva št. COMP/M.10691 - CDP GROUP / FOMAS GROUP / PUNCH GROUP / JV) v skladu z Uredbo Sveta (ES) št. 139/2004 (Besedilo v italijanskem jeziku je edino verodostojno)


Odločba Komisije z dne 03/05/2022 o razglasitvi združljivosti koncentracije s skupnim trgom (Zadeva št. COMP/M.10716 - PLD / NBIM / TARGET ASSET BLEISWIJK) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 29/04/2022 o razglasitvi združljivosti koncentracije s skupnim trgom (Zadeva št. COMP/M.10707 - MACQUARIE / BCI / REDEN HOLDING AND REDEN HOLDING 2020) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 02/05/2022 o razglasitvi združljivosti koncentracije s skupnim trgom (Zadeva št. COMP/M.10647 - HOYA / BOE VISION / JV) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 21/04/2022 o razglasitvi združljivosti koncentracije s skupnim trgom (Zadeva št. COMP/M.10690 - NORDIC CAPITAL / ELLOS GROUP) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 29/04/2022 o razglasitvi združljivosti koncentracije s skupnim trgom (Zadeva št. COMP/M.10650 - EGERIA / ISOPLUS GROUP / BRUGG / ISOPLUS JV) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 25/04/2022 o razglasitvi združljivosti koncentracije s skupnim trgom (Zadeva št. COMP/M.10666 - BROOKFIELD / TELIA COMPANY / TELIA TOWERS SWEDEN) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


title: Sklep Sveta (SZVP) 2020/664 z dne 18. maja 2020 o spremembi Sklepa (SZVP) 2019/2110 o svetovalni misiji Evropske unije v okviru SVOP v Srednjeafriški republiki (EUAM RCA)

text:
                  19.5.2020

                  SL

                  Uradni list Evropske unije

                  L 157/3

         SKLEP SVETA (SZVP) 2020/664
         z dne 18. maja 2020
         o spremembi Sklepa (SZVP) 2019/2110 o svetovalni misiji Evropske unije v okviru SVOP v Srednjeafriški republiki (EUAM RCA)
         SVET EVROPSKE UNIJE JE –
         ob upoštevanju Pogodbe o Evropski uniji ter zlasti členov 42(4) in 43(2) Pogodbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:

                     (1)

                     Svet je 9. decembra 2019 s Sklepom (SZVP) 2019/2110 (1) vzpostavil svetovalno misijo Evropske unije v okviru SVOP v Srednjeafriški republiki (EUAM RCA) z dvoletnim mandatom od začetka njenega delovanja.

                     (2)

                     Referenčni finančni znesek je bil določen za šest mesecev po sprejetju Sklepa (SZVP) 2019/2110, tj. do 8. junija 2020, v tem času pa naj bi bilo pripravljeno vse potrebno, da bi misija EUAM RCA dosegla svojo začetno operativno zmogljivost, v pričakovanju, da bo referenčni znesek za preostanek mandata določen ob začetku delovanja misije EUAM RCA.

                     (3)

                     V trenutnih razmerah, povezanih s pandemijo COVID-19, so za začetek misije EUAM RCA potrebne dodatne priprave.

                     (4)

                     Politični in varnostni odbor se je 16. aprila 2020 dogovoril, da bi bilo treba obdobje veljavnosti začetnega referenčnega zneska zato podaljšati za dva meseca, tj. do 8. avgusta 2020.

                     (5)

                     Sklep (SZVP) 2019/2110 bi bilo zato treba ustrezno spremeniti –

               SPREJEL NASLEDNJI SKLEP:

            Člen 1
            V členu 13 Sklepa (SZVP) 2019/2110 se odstavek 1 nadomesti z naslednjim:

                        „1.

                        Referenčni finančni znesek za kritje odhodkov, povezanih z EUAM RCA, za obdobje do 8. avgusta 2020 znaša 7 100 000 EUR. Referenčni finančni znesek za vsa poznejša obdobja določi Svet.“

            Člen 2
            Ta sklep začne veljati na dan sprejetja.

            V Bruslju, 18. maja 2020

                  Za Svet

                  Predsednik

               G. GRLIĆ RADMAN

            (1)  Sklep Sveta (SZVP) 2019/2110 z dne 9. decembra 2019 o svetovalni misiji Evropske unije v okviru SVOP v Srednjeafriški republiki (EUAM RCA) (UL L 318, 10.12.2019, str. 141).


title: Sklep Političnega in varnostnega odbora (SZVP) 2020/1099 z dne 16. julija 2020 o sprejetju prispevka tretje države za vojaško operacijo Evropske unije v Bosni in Hercegovini (EUFOR ALTHEA) (BiH/30/2020)

text:
                  27.7.2020

                  SL

                  Uradni list Evropske unije

                  L 241/31

         SKLEP POLITIČNEGA IN VARNOSTNEGA ODBORA (SZVP) 2020/1099
         z dne 16. julija 2020
         o sprejetju prispevka tretje države za vojaško operacijo Evropske unije v Bosni in Hercegovini (EUFOR ALTHEA) (BiH/30/2020)
         POLITIČNI IN VARNOSTNI ODBOR JE –
         ob upoštevanju Pogodbe o Evropski uniji in zlasti tretjega odstavka člena 38 Pogodbe,
         ob upoštevanju Skupnega ukrepa Sveta 2004/570/SZVP z dne 12. julija 2004 o vojaški operaciji Evropske unije v Bosni in Hercegovini (1) ter zlasti člena 11 Skupnega ukrepa,
         ob upoštevanju naslednjega:

                     (1)

                     Svet je v skladu s členom 11(2) Skupnega ukrepa 2004/570/SZVP pooblastil Politični in varnostni odbor, da sprejme ustrezne sklepe o sprejetju predlaganih prispevkov tretjih držav za vojaško operacijo Evropske unije v Bosni in Hercegovini.

                     (2)

                     Na podlagi priporočil poveljnika misije EU in Vojaškega odbora Evropske unije glede prispevka Ukrajine bi bilo prispevek Ukrajine treba sprejeti in šteti za znaten.

                     (3)

                     V skladu s členom 5 Protokola št. 22 o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri pripravi in izvajanju sklepov in ukrepov Unije, ki zadevajo obrambo. Danska zato ne sodeluje pri sprejetju tega sklepa, ki zanjo ni zavezujoč in se v njej ne uporablja.

                     (4)

                     Evropski svet je na zasedanju v Københavnu 12. in 13. decembra 2002 sprejel izjavo, v skladu s katero se dogovor „Berlin Plus“ izvaja in uporablja le za tiste države članice Unije, ki so tudi članice Nata ali članice programa „partnerstvo za mir“ in so v ta namen sklenile dvostranske sporazume o varnosti z Natom –

               SPREJEL NASLEDNJI SKLEP:

            Člen 1

               1.   Prispevek Ukrajine za vojaško operacijo Evropske unije v Bosni in Hercegovini (EUFOR ALTHEA) se sprejme in se šteje za znatnega.

               2.   Ukrajina je oproščena finančnih prispevkov v proračun EUFOR ALTHEA.

            Člen 2
            Ta sklep začne veljati na dan sprejetja.

            V Bruslju, 16. julija 2020

                  Za Politični in varnostni odbor

                  Predsednica

               S. FROM-EMMESBERGER

            (1)  UL L 252, 28.7.2004, str. 10.


title: Sklep Evropske centralne banke (EU) 2020/1100 z dne 17. julija 2020 o spremembi Sklepa (EU) 2015/32 o odstopanjih, ki se lahko odobrijo po Uredbi (EU) št. 1073/2013 (ECB/2020/33)

text:
                  27.7.2020

                  SL

                  Uradni list Evropske unije

                  L 241/32

         SKLEP EVROPSKE CENTRALNE BANKE (EU) 2020/1100
         z dne 17. julija 2020
         o spremembi Sklepa (EU) 2015/32 o odstopanjih, ki se lahko odobrijo po Uredbi (EU) št. 1073/2013 (ECB/2020/33)
         SVET EVROPSKE CENTRALNE BANKE JE –
         ob upoštevanju Uredbe (EU) št. 1073/2013 Evropske centralne banke z dne 18. oktobra 2013 o statistiki sredstev in obveznosti investicijskih skladov (ECB/2013/38) (1) ter zlasti člena 8(2) Uredbe,
         ob upoštevanju naslednjega:

                     (1)

                     Člen 8(2) Uredbe (EU) št. 1073/2013 (ECB/2013/38) določa, da se lahko investicijskim skladom, za katere veljajo nacionalna računovodska pravila, ki omogočajo vrednotenje njihovih sredstev z manjšo frekvenco od četrtletne, odobrijo odstopanja od zahtev za statistično poročanje. Navedeni člen dalje določa, da kategorije investicijskih skladov, katerim lahko nacionalne centralne banke (NCB) po lastnem preudarku odobrijo odstopanja, določi Svet ECB. Seznam teh kategorij investicijskih skladov je v sklepu, ki ga sprejme Svet ECB.

                     (2)

                     V okviru pregleda, ki je predpisan v členu 1 Sklepa Evropske centralne banke (EU) 2015/32 (ECB/2014/62) (2), je Svet ECB določil, da je treba za Avstrijo, Latvijo, Litvo in Portugalsko vključiti dodatne kategorije investicijskih skladov, za katere se lahko odobrijo odstopanja po členu 8(2) Uredbe (EU) št. 1073/2013 (ECB/2013/38), za Francijo odstraniti kategorije investicijskih skladov, ki se ne uporabljajo več, ter vnesti manjše spremembe zaradi sprememb nekaterih nacionalnih pravnih aktov.

                     (3)

                     Zato je treba Sklep (EU) 2015/32 (ECB/2014/62) ustrezno spremeniti –

               SPREJEL NASLEDNJI SKLEP:

            Člen 1
            Sprememba
            Priloga k Sklepu (EU) 2015/32 (ECB/2014/62) se nadomesti s Prilogo k temu sklepu.

            Člen 2
            Začetek učinkovanja
            Ta sklep začne učinkovati na dan, ko so o njem uradno obveščeni naslovniki.

            Člen 3
            Naslovniki
            Ta sklep je naslovljen na NCB držav članic, katerih valuta je euro.

            V Frankfurtu na Majni, 17. julija 2020

                  Predsednica ECB

               Christine LAGARDE

            (1)  UL L 297, 7.11.2013, str. 73.

            (2)  Sklep Evropske centralne banke (EU) 2015/32 z dne 29. decembra 2014 o odstopanjih, ki se lahko odobrijo po Uredbi (EU) št. 1073/2013 o statistiki sredstev in obveznosti investicijskih skladov (ECB/2013/38) (ECB/2014/62) (UL L 5, 9.1.2015, str. 17)..

            PRILOGA
            Priloga k Sklepu (EU) 2015/32 (ECB/2014/62) se nadomesti z naslednjim:

                     „PRILOGA
                     KATEGORIJE INVESTICIJSKIH SKLADOV, KATERIM SE LAHKO ODOBRIJO ODSTOPANJA PO ČLENU 8(2) UREDBE (EU) št. 1073/2013 (ECB/2013/38)

                                 Država članica

                                 Ime kategorije investicijskega sklada

                                 Pravni akt, ki ureja to kategorijo

                                 Pravni akt, ki določa frekvenco vrednotenja

                                 Frekvenca vrednotenja po nacionalni zakonodaji

                                 Naslov pravnega akta

                                 Številka/datum pravnega akta

                                 Upoštevne določbe

                                 Naslov pravnega akta

                                 Številka/datum pravnega akta

                                 Upoštevne določbe

                                 Avstrija

                                    Alternative Investmentfonds

                                 (Alternativni investicijski skladi za profesionalne vlagatelje)

                                    Alternative Investmentfonds Manager-Gesetz – AIFMG 2013

                                 (Zakon o družbah za upravljanje alternativnih investicijskih skladov)

                                 BGBl. I št. 135/2013

                                 AIFMG 2013 § 2
                                 in ne
                                 po AIFMG § 48

                                    Alternative Investmentfonds Manager-Gesetz – AIFMG 2013

                                 (Zakon o družbah za upravljanje alternativnih investicijskih skladov)

                                 BGBl. I št. 135/2013

                                 AIFMG 2013 §17 (3)

                                 Letno

                                 Avstrija

                                    Immobilienfonds

                                 (Nepremičninski investicijski skladi)

                                    Immobilien-Investmentfondsgesetz – ImmoInvFG 2003

                                 (Zakon o nepremičninskih investicijskih skladih)

                                 BGBl. I št. 80/2003

                                 ImmoInvFG 2003 § 1

                                    Immobilien-Investmentfondsgesetz – ImmoInvFG 2003

                                 (Zakon o nepremičninskih investicijskih skladih)

                                 BGBl. I št. 80/2003

                                 ImmoInvFG 2003 § 29 (2)

                                 Letno

                                 Francija

                                    Fonds commun de placement à risque

                                 (Vzajemni skladi tveganega kapitala)

                                 Code monétaire et financier
                                 (Denarni in finančni zakonik)

                                 Poglavje IV, oddelek 2, odstavek 2,
                                 L214-28
                                 do
                                 L214-32

                                    Règlement général de l’Autorité des Marchés
                                    Financiers

                                 (Splošna uredba organa za finančne trge)

                                 Knjiga IV,
                                 naslov II,
                                 Člen 422-120-13

                                 Polletno

                                 Italija

                                    Fondi chiusi

                                 (Zaprti skladi)

                                    Decreto legislativo – Testo unico delle disposizioni in materia di intermediazione finanziaria

                                 (Uredba z zakonsko močjo – vse določbe s področja finančnega posredovanja)

                                 Št. 58 z dne 24. februarja 1998

                                 Del I, člen 1
                                 Del II, členi 36, 37 in 39

                                    Provvedimento della Banca d’Italia – Regolamento sulla gestione collettiva del risparmio

                                 (Pravni akt centralne banke Banca d’Italia – Uredba o kolektivnem upravljanju prihrankov)

                                 23. december 2016

                                 Naslov V, poglavje 1, oddelek II, odstavek 4.6

                                 Letno

                                    Decreto ministeriale –

                                    Regolamento attuativo dell’articolo 37 del Decreto legislativo di 24 febbraio 1998, nr. 58

                                 (Ministrska uredba
                                 – Uredba za izvedbo člena 37 Uredbe z zakonsko močjo št. 58 z dne 24. februarja 1998)

                                 Št. 228 z dne 24. maja 1999

                                 Poglavje II, člen 12

                                 Latvija

                                    Alternatīvo ieguldījumu fondi

                                 (Alternativni investicijski skladi)

                                    Alternatīvo ieguldījumu fondu un to pārvaldnieku likums

                                 (Zakon o alternativnih investicijskih skladih in njihovih upraviteljih)

                                    Zakon z dne 9. julija 2013

                                    Poglavje III, del 6 oddelka 27

                                    Alternatīvo ieguldījumu fondu un to pārvaldnieku likums

                                 (Zakon o alternativnih investicijskih skladih in njihovih upraviteljih)

                                    Zakon z dne 9. julija 2013

                                 Poglavje III, del 6 oddelka 27

                                 Letno

                                 Litva

                                    Informuotiesiems investuotojams skirti kolektyvinio investavimo subjektai

                                 (Kolektivni naložbeni podjemi, namenjeni poučenim vlagateljem)

                                    Informuotiesiems investuotojams skirtų kolektyvinio investavimo subjektų įstatymas

                                 (Zakon o kolektivnih naložbenih podjemih, namenjenih poučenim vlagateljem)

                                 Št. XII-376 z dne 18. junija 2013
                                 (Kot je bil nazadnje spremenjen 12. decembra 2019)

                                 Člen 2(5)

                                    Informuotiesiems investuotojams skirtų kolektyvinio investavimo subjektų įstatymas

                                 (Zakon o kolektivnih naložbenih podjemih, namenjenih poučenim vlagateljem)

                                 Št. XII-376 z dne 18. junija 2013
                                 (Kot je bil nazadnje spremenjen 12. decembra 2019)

                                 Člen 42(2)

                                 Polletno / letno

                                 Litva

                                    Alternatyvieji kolektyvinio investavimo subjektai

                                 (Alternativni kolektivni naložbeni podjemi)

                                    Alternatyviųjų kolektyvinio investavimo subjektų valdytojų įstatymas

                                 (Zakon o upraviteljih alternativnih kolektivnih naložbenih podjemov)

                                 Št. XII-1467 z dne 18. decembra 2014
                                 (Kot je bil nazadnje spremenjen 12. decembra 2019)

                                 Člen 3(13)

                                    Alternatyviųjų kolektyvinio investavimo subjektų valdytojų įstatymas

                                 (Zakon o upraviteljih alternativnih kolektivnih naložbenih podjemov)

                                 Št. XII-1467 z dne 18. decembra 2014
                                 (Kot je bil nazadnje spremenjen 12. decembra 2019)

                                 Člen 16(1)

                                 Polletno / letno

                                 Portugalska

                                    Fundos de capital de risco

                                 (Skladi zasebnega kapitala in skladi tveganega kapitala)

                                    Lei

                                 (Zakon)

                                 Št. 18/2015 z dne 4. marca 2015

                                 Člena 1 in 3

                                    Regulamento da Comissão do Mercado de Valores Mobiliários

                                 (Uredba Komisije za trg vrednostnih papirjev)

                                    Instrução da Comissão do Mercado de Valores Mobiliários

                                 (Smernice Komisije za trg vrednostnih papirjev)

                                 Št. 3/2015 z dne 3. novembra 2015
                                 Št. 7/2016 z dne 29. novembra 2016

                                 Člena 2 in 15§1
                                 Pravilo 2

                                 Polletno

                                 Portugalska

                                    Fundos de empreendedorismo social

                                 (Skladi za socialno podjetništvo)

                                    Organismos de investimento alternativo especializado

                                 (Specializirani alternativni investicijski skladi)

                                    Lei

                                 (Zakon)

                                 Št. 18/2015 z dne 4. marca 2015

                                 Člena 1 in 4
                                 Člena 1 in 5

                                    Regulamento da Comissão do Mercado de Valores Mobiliários

                                 (Uredba Komisije za trg vrednostnih papirjev)

                                 Št. 3/2015 z dne 3. novembra 2015

                                 Člena 2 in 15§2

                                 Letno

               “


title: Sklep Komisije (EU) 2020/1101 z dne 23. julija 2020 o spremembi Sklepa (EU) 2020/491 o oprostitvi uvoznih dajatev in oprostitvi plačila DDV za uvoz za blago, potrebno za spopadanje s posledicami izbruha COVID-19 v letu 2020 (notificirano pod dokumentarno številko C(2020) 4936)

text:
                  27.7.2020

                  SL

                  Uradni list Evropske unije

                  L 241/36

         SKLEP KOMISIJE (EU) 2020/1101
         z dne 23. julija 2020
         o spremembi Sklepa (EU) 2020/491 o oprostitvi uvoznih dajatev in oprostitvi plačila DDV za uvoz za blago, potrebno za spopadanje s posledicami izbruha COVID-19 v letu 2020

               (notificirano pod dokumentarno številko C(2020) 4936)

         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Direktive Sveta 2009/132/ES z dne 19. oktobra 2009 o določitvi področja uporabe 143(b) in (c) Direktive 2006/112/ES glede oprostitve davka na dodano vrednost na končni uvoz določenega blaga (1) in zlasti prvega odstavka člena 53 Direktive, v povezavi s členom 131 Sporazuma o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo,
         ob upoštevanju Uredbe Sveta (ES) št. 1186/2009 z dne 16. novembra 2009 o sistemu oprostitev carin v Skupnosti (2) in zlasti prvega odstavka člena 76 Uredbe, v povezavi s členom 131 Sporazuma o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo,
         ob upoštevanju naslednjega:

                     (1)

                     S Sklepom Komisije (EU) 2020/491 (3) se odobrita oprostitev uvoznih dajatev in oprostitev plačila DDV za uvoz za blago, potrebno za spopadanje s posledicami izbruha COVID-19 do 31. julija 2020.

                     (2)

                     Komisija se je 11. junija 2020 v skladu z uvodno izjavo 5 Sklepa (EU) 2020/491 posvetovala z državami članicami, ali je potrebno podaljšanje obdobja, po čemer so države članice zaprosile za podaljšanje oprostitve.

                     (3)

                     Uvoz, ki so ga države članice izvedle v skladu s Sklepom (EU) 2020/491, je koristil državnim organizacijam ali organizacijam, ki so jih v državah članicah odobrili pristojni organi, pri dostopu do potrebne medicinske opreme in osebne zaščitne opreme, ki je primanjkuje. Trgovinska statistika za tako blago je pokazala, da je uvoz še vedno obsežen. Ker število okužb s COVID-19 v državah članicah še vedno predstavlja tveganje za javno zdravje in ker se v državah članicah še vedno poroča o pomanjkanju blaga, potrebnega za spopadanje s pandemijo COVID-19, je treba obdobje uporabe, določeno v Sklepu (EU) 2020/491, podaljšati za tri mesece.

                     (4)

                     Da se omogoči ustrezno poročanje držav članic o obveznostih, ki izhajajo iz Sklepa (EU) 2020/491, je primerno podaljšati rok iz člena 2 Sklepa (EU) 2020/491.

                     (5)

                     Dne 24. junija 2020 so bila opravljena posvetovanja z državami članicami o zahtevanem podaljšanju v skladu s členom 76 Uredbe (ES) št. 1186/2009 in členom 53 Direktive 2009/132/ES.

                     (6)

                     Sklep (EU) 2020/491 bi bilo zato treba ustrezno spremeniti –

               SPREJELA NASLEDNJI SKLEP:

            Člen 1
            Sklep (EU) 2020/491 se spremeni:

                        (1)

                        v členu 2 se uvodni del nadomesti z naslednjim:
                        „Države članice najpozneje do 31. decembra 2020 Komisiji sporočijo naslednje:“;

                        (2)

                        člen 3 se nadomesti z naslednjim:

                           „Člen 3
                           Člen 1 se uporablja za uvoz od 30. januarja 2020 do 31. oktobra 2020.“.

            Člen 2
            Ta sklep je naslovljen na države članice.

            V Bruslju, 23. julija 2020

                  Za Komisijo

               Paolo GENTILONI

                  Član Komisije

            (1)  UL L 292, 10.11.2009, str. 5.

            (2)  UL L 324, 10.12.2009, str. 23.

            (3)  Sklep Komisije (EU) 2020/491 z dne 3. aprila 2020 o oprostitvi uvoznih dajatev in oprostitvi plačila DDV za uvoz za blago, potrebno za spopadanje s posledicami izbruha COVID-19 v letu 2020 (UL L 103, 3.4.2020, str. 1).


title: Sklep Političnega in varnostnega odbora (SZVP) 2020/1104 z dne 23. julija 2020 o ponovni potrditvi odobritve vojaške operacije Evropske unije v Sredozemlju (EUNAVFOR MED IRINI) (EUNAVFOR MED IRINI/1/2020)

text:
                  28.7.2020

                  SL

                  Uradni list Evropske unije

                  L 242/3

         SKLEP POLITIČNEGA IN VARNOSTNEGA ODBORA (SZVP) 2020/1104
         z dne 23. julija 2020
         o ponovni potrditvi odobritve vojaške operacije Evropske unije v Sredozemlju (EUNAVFOR MED IRINI) (EUNAVFOR MED IRINI/1/2020)
         POLITIČNI IN VARNOSTNI ODBOR JE –
         ob upoštevanju Pogodbe o Evropski uniji in zlasti člena 38 Pogodbe,
         ob upoštevanju Sklepa Sveta (SZVP) 2020/472 z dne 31. marca 2020 o vojaški operaciji Evropske unije v Sredozemlju (EUNAVFOR MED IRINI) (1) in zlasti člena 8(3) Sklepa,
         ob upoštevanju naslednjega:

                     (1)

                     Svet je 31. marca 2020 sprejel Sklep (SZVP) 2020/472, s katerim je vzpostavil in začel vojaško operacijo Evropske unije v Sredozemlju (EUNAVFOR MED IRINI) za obdobje do 31. marca 2021.

                     (2)

                     Člen 8(3) Sklepa (SZVP) 2020/472 določa, da se ne glede na to obdobje odobritev operacije ponovno potrdi vsake štiri mesece in da Politični in varnostni odbor operacijo podaljša, razen če ima uporaba pomorskih zmogljivosti operacije spodbujevalni učinek na migracije na podlagi utemeljenih dokazov, zbranih v skladu z merili, določenimi v načrtu delovanja.

                     (3)

                     Poveljnik operacije je predložil mesečna poročila o dejavnikih spodbujanja.

                     (4)

                     Odobritev operacije bi bilo treba ponovno potrditi za drugo štirimesečno obdobje njenega mandata in operacijo bi bilo treba skladno s tem podaljšati –

               SPREJEL NASLEDNJI SKLEP:

            Člen 1
            Odobritev EUNAVFOR MED IRINI se ponovno potrdi in operacija se podaljša od 31. julija 2020 do 30. novembra 2020.

            Člen 2
            Ta sklep začne veljati na dan sprejetja.

            V Bruslju, 23. julija 2020

                  Za Politični in varnostni odbor

                  Predsednica

               S. FROM-EMMESBERGER

            (1)  UL L 101, 1.4.2020, str. 4.


title: Sklep Sveta (EU) 2020/1109 z dne 20. julija 2020 o spremembi direktiv (EU) 2017/2455 in (EU) 2019/1995 glede datumov prenosa in začetka uporabe v odziv na pandemijo COVID-19

text:
                  29.7.2020

                  SL

                  Uradni list Evropske unije

                  L 244/3

         SKLEP SVETA (EU) 2020/1109
         z dne 20. julija 2020
         o spremembi direktiv (EU) 2017/2455 in (EU) 2019/1995 glede datumov prenosa in začetka uporabe v odziv na pandemijo COVID-19
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 113 Pogodbe,
         ob upoštevanju predloga Evropske komisije,
         po posredovanju osnutka zakonodajnega akta nacionalnim parlamentom,
         ob upoštevanju mnenja Evropskega parlamenta (1),
         ob upoštevanju mnenja Evropskega ekonomsko-socialnega odbora (2),
         v skladu s posebnim zakonodajnim postopkom,
         ob upoštevanju naslednjega:

                     (1)

                     Direktiva Sveta 2006/112/ES (3) je bila spremenjena z direktivama Sveta (EU) 2017/2455 (4) in (EU) 2019/1995 (5), da se posodobi pravni okvir za davek na dodano vrednost (DDV) pri čezmejnem e-trgovanju med podjetji in potrošniki (B2C). Večina teh novih določb se uporablja od 1. januarja 2021.

                     (2)

                     Svetovna zdravstvena organizacija (SZO) je 30. januarja 2020 izbruh COVID-19 razglasila za izredne razmere svetovnih razsežnosti na področju javnega zdravja. Dne 11. marca 2020 je SZO izbruh COVID-19 razglasila za pandemijo. Pandemija COVID-19 je prizadela vse države članice. Zaradi zaskrbljujočega povečanja števila primerov in pomanjkanja učinkovitih sredstev nemudoma na voljo za obvladovanje pandemije COVID-19, so številne države članice na nacionalni ravni razglasile izredne razmere.

                     (3)

                     Pandemija COVID-19 predstavlja nepričakovano krizo brez primere, ki močno vpliva na vse države članice in jih obvezuje, da sprejmejo takojšnje ukrepe na nacionalni ravni za prednostno obravnavanje trenutne krize, in sicer s prerazporeditvijo sredstev, rezerviranih za druga področja. Zaradi te krize ima več držav članic težave s tem, da bi do 31. decembra 2020 dokončale sisteme IT, ki so potrebni za uporabo pravil iz direktiv (EU) 2017/2455 in (EU) 2019/1995 od 1. januarja 2021. Nekatere države članice ter izvajalci poštnih in kurirskih storitev so zato zaprosili za odložitev datumov začetka uporabe Direktive (EU) 2017/2455 in Direktive (EU) 2019/1995.

                     (4)

                     Ob upoštevanju izzivov, s katerimi se soočajo države članice pri spopadanju s krizo zaradi COVID-19, in dejstva, da nove določbe temeljijo na načelu, da morajo vse države članice posodobiti svoje sisteme IT, da bi lahko uporabljale pravila iz direktiv (EU) 2017/2455 in (EU) 2019/1995 ter zagotovile zbiranje in prenos informacij in plačil v okviru spremenjenih ureditev, je treba datume prenosa in začetka uporabe navedenih direktiv odložiti za šest mesecev. Šestmesečna odložitev je primerna, ker mora biti zamuda čim krajša, da se kar najbolj omejijo dodatne proračunske izgube za države članice.

                     (5)

                     Zaradi velikega vpliva gospodarskih motenj in morebitnih dodatnih težav, ki so posledica pandemije COVID-19, in da bi se podprla pravilna in pravočasna uporaba novih pravil o DDV pri e-trgovanju, bi lahko Komisija v tesnem sodelovanju z zadevnimi državami članicami spremljala prilagajanje nacionalnih sistemov IT in po potrebi zagotavljala tehnično pomoč.

                     (6)

                     Direktivi (EU) 2017/2455 in (EU) 2019/1995 bi bilo zato treba ustrezno spremeniti –

               SPREJEL NASLEDNJI SKLEP:

            Člen 1
            Spremembe Direktive (EU) 2017/2455
            Direktiva (EU) 2017/2455 se spremeni:

                        (1)

                        člen 2 se spremeni:

                                    (a)

                                    naslov se nadomesti z naslednjim:
                                    „Spremembe Direktive 2006/112/ES z učinkom od 1. julija 2021“;

                                    (b)

                                    uvodni stavek se nadomesti z naslednjim:
                                    „Z učinkom od 1. julija 2021 se Direktiva 2006/112/ES spremeni:“;

                        (2)

                        člen 3 se nadomesti z naslednjim:

                           „Člen 3

                           Sprememba Direktive 2009/132/ES
                           Z učinkom od 1. julija 2021 se črta naslov IV Direktive 2009/132/ES.“;

                        (3)

                        v členu 4 se odstavek 1 spremeni:

                                    (a)

                                    drugi pododstavek se nadomesti z naslednjim:
                                    „Države članice sprejmejo in objavijo zakone in druge predpise, potrebne za uskladitev s členoma 2 in 3 te direktive, do 30. junija 2021. Besedilo navedenih predpisov takoj sporočijo Komisiji.“;

                                    (b)

                                    četrti pododstavek se nadomesti z naslednjim:
                                    „Države članice predpise, potrebne za uskladitev s členoma 2 in 3 te direktive, uporabljajo od 1. julija 2021.“

            Člen 2
            Spremembe Direktive (EU) 2019/1995
            V členu 2(1) Direktive (EU) 2019/1995 se prvi in drugi pododstavek nadomestita z naslednjim:

               „Države članice najpozneje do 30. junija 2021 sprejmejo in objavijo zakone in druge predpise, potrebne za uskladitev s to direktivo. Besedilo navedenih predpisov takoj sporočijo Komisiji.
               Te predpise začnejo uporabljati od 1. julija 2021.“

            Člen 3
            Začetek veljavnosti
            Ta sklep začne veljati dvajseti dan po objavi v Uradnem listu Evropske unije.

            Člen 4
            Naslovniki
            Ta sklep je naslovljen na države članice.

            V Bruslju, 20. julija 2020

                  Za Svet

                  Predsednik

               M. ROTH

            (1)  Mnenje z dne 10. julija 2020 (še ni objavljeno v Uradnem listu).

            (2)  Mnenje z dne 10. junija 2020 (še ni objavljeno v Uradnem listu).

            (3)  Direktiva Sveta 2006/112/ES z dne 28. novembra 2006 o skupnem sistemu davka na dodano vrednost (UL L 347, 11.12.2006, str. 1).

            (4)  Direktiva Sveta (EU) 2017/2455 z dne 5. decembra 2017 o spremembi Direktive 2006/112/ES in Direktive 2009/132/ES v zvezi z nekaterimi obveznostmi glede davka na dodano vrednost, ki veljajo za opravljanje storitev in prodajo blaga na daljavo (UL L 348, 29.12.2017, str. 7).

            (5)  Direktiva Sveta (EU) 2019/1995 z dne 21. novembra 2019 o spremembi Direktive 2006/112/ES glede določb v zvezi s prodajo blaga na daljavo in nekaterimi domačimi dobavami blaga (UL L 310, 2.12.2019, str. 1).


title: Sklep Sveta (EU) 2020/1111 z dne 20. julija 2020 o podpisu, v imenu Unije, Sporazuma med Evropsko unijo in Vlado Ljudske republike Kitajske o sodelovanju na področju geografskih označb in njihovi zaščiti

text:
                  29.7.2020

                  SL

                  Uradni list Evropske unije

                  L 244/8

         SKLEP SVETA (EU) 2020/1111
         z dne 20. julija 2020
         o podpisu, v imenu Unije, Sporazuma med Evropsko unijo in Vlado Ljudske republike Kitajske o sodelovanju na področju geografskih označb in njihovi zaščiti
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti prvega pododstavka člena 207(4) v povezavi s členom 218(5) Pogodbe,
         ob upoštevanju predloga Evropske komisije,
         ob upoštevanju naslednjega:

                     (1)

                     Svet je 10. septembra 2010 pooblastil Komisijo, da začne pogajanja z Vlado Ljudske republike Kitajske o Sporazumu o sodelovanju na področju geografskih označb in njihovi zaščiti. Pogajanja so se uspešno končala s parafiranjem Sporazuma med Evropsko unijo in Vlado Ljudske republike Kitajske o sodelovanju na področju geografskih označb in njihovi zaščiti (v nadaljnjem besedilu: Sporazum).

                     (2)

                     Namen Sporazuma je doseči najvišjo možno raven zaščite geografskih označb in zagotoviti instrumente za preprečevanje goljufivega ravnanja in zlorabe geografskih označb.

                     (3)

                     Sporazum bi bilo treba podpisati v imenu Unije s pridržkom njegove poznejše sklenitve –

               SPREJEL NASLEDNJI SKLEP:

            Člen 1
            Podpis, v imenu Unije, Sporazuma med Evropsko unijo in Vlado Ljudske republike Kitajske o sodelovanju na področju geografskih označb in njihovi zaščiti se odobri s pridržkom sklenitve navedenega sporazuma (1).

            Člen 2
            Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma v imenu Unije.

            Člen 3
            Ta sklep začne veljati na dan sprejetja.

            V Bruslju, 20. julija 2020

                  Za Svet

                  Predsednica

               J. KLOECKNER

            (1)  Besedilo Sporazuma bo objavljeno skupaj s sklepom o njegovi sklenitvi.


title: Sklep Sveta (EU) 2020/1113 z dne 20. julija 2020 o stališču, ki se v imenu Evropske unije zastopa v Odboru SGP, ustanovljenem na podlagi vmesnega Sporazuma o gospodarskem partnerstvu med Gano na eni strani ter Evropsko skupnostjo in njenimi državami članicami na drugi strani, o sprejetju poslovnika Odbora SGP

text:
                  29.7.2020

                  SL

                  Uradni list Evropske unije

                  L 244/11

         SKLEP SVETA (EU) 2020/1113
         z dne 20. julija 2020
         o stališču, ki se v imenu Evropske unije zastopa v Odboru SGP, ustanovljenem na podlagi vmesnega Sporazuma o gospodarskem partnerstvu med Gano na eni strani ter Evropsko skupnostjo in njenimi državami članicami na drugi strani, o sprejetju poslovnika Odbora SGP
         SVET EVROPSKE UNIJE JE –
         ob upoštevanju Pogodbe o delovanju Evropske unije ter zlasti prvega pododstavka člena 207(4) in člena 209 v povezavi s členom 218(9) Pogodbe,
         ob upoštevanju predloga Evropske komisije,
         ob upoštevanju naslednjega:

                     (1)

                     Vmesni Sporazum o gospodarskem partnerstvu med Gano na eni strani ter Evropsko skupnostjo in njenimi državami članicami na drugi strani (1) (v nadaljnjem besedilu: Sporazum) so Unija in njene države članice podpisale 28. julija 2016. Od 15. decembra 2016 se začasno uporablja med Unijo na eni strani ter Gano na drugi strani (2).

                     (2)

                     Na podlagi člena 73(3) Sporazuma je Odbor sporazuma o gospodarskem partnerstvu (SGP) odgovoren za upravljanje vseh področij, zajetih v Sporazumu, in izvajanje vseh nalog iz Sporazuma. Na podlagi člena 73(2) Odbor SGP določi svoja pravila organizacije in delovanja.

                     (3)

                     Odbor SGP mora leta 2020 sprejeti sklep v zvezi s svojim poslovnikom.

                     (4)

                     Primerno je, da se določi stališče, ki se v imenu Unije zastopa v Odboru SGP, saj bo predvideni sklep Odbora SGP določal pravno zavezujoča pravila za delovanje Odbora SGP.

                     (5)

                     Sporazumi o gospodarskem partnerstvu spadajo v okvir splošnih odnosov med Unijo in njenimi državami članicami na eni strani ter državami AKP na drugi strani, kakor je določeno v Sporazumu o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi (3), kakor je bil nazadnje spremenjen (v nadaljnjem besedilu: Sporazum o partnerstvu iz Cotonouja), in v sporazumu, ki ga bo nasledil, potem ko bo začel veljati. Na podlagi člena 34(1) Sporazuma o partnerstvu iz Cotonouja je cilj gospodarskega in trgovinskega sodelovanja med pogodbenicami pospeševanje usklajenega in postopnega vključevanja držav AKP v svetovno gospodarstvo ob upoštevanju njihovih političnih odločitev in razvojnih prednostnih nalog, kar spodbuja njihov trajnostni razvoj in prispeva k izkoreninjenju revščine v državah AKP. V tej zvezi se lahko sporazumi o gospodarskem partnerstvu obravnavajo kot razvojni instrumenti, kakor je navedeno v členu 36(2) Sporazuma o partnerstvu iz Cotonouja. V Sporazumu so zato upoštevane različne stopnje razvoja pogodbenic, pa tudi posebne gospodarske in socialne omejitve Gane kot tudi njena zmožnost prilagajanja svojega gospodarstva procesu liberalizacije. Poleg tega Sklep (EU) 2016/1850 o podpisu in začasni uporabi Sporazuma, ki je mešani sporazum in vključuje naslov o partnerstvu za razvoj, temelji na pravni podlagi za trgovino in na pravni podlagi za razvojno sodelovanje. To bi se moralo odražati tudi v tem sklepu –

               SPREJEL NASLEDNJI SKLEP:

            Člen 1
            Stališče, ki se zastopa v imenu Unije, temelji na osnutku sklepa Odbora SGP o sprejetju poslovnika Odbora SGP (4).

            Člen 2
            Ta sklep začne veljati na dan sprejetja.

            V Bruslju, 20. julija 2020

                  Za Svet

                  Predsednica

               J. KLOECKNER

            (1)  Vmesni Sporazum o gospodarskem partnerstvu med Gano na eni strani ter Evropsko skupnostjo in njenimi državami članicami na drugi strani (UL L 287, 21.10.2016, str. 3).

            (2)  Sklep Sveta (EU) 2016/1850 z dne 21. novembra 2008 o podpisu in začasni uporabi vmesnega Sporazuma o gospodarskem partnerstvu med Gano na eni strani ter Evropsko skupnostjo in njenimi državami članicami na drugi strani (UL L 287, 21.10.2016, str. 1).

            (3)  UL L 317, 15.12.2000, str. 3.

            (4)  Glejte dokument ST 9240/20 na http://register.consilium.europa.eu.


title: Sklep Sveta (EU) 2020/1115 z dne 24. julija 2020 o stališču, ki se v imenu Evropske unije zastopa v Skupnem odboru, ustanovljenem s Sporazumom med Evropsko skupnostjo na eni strani ter vlado Danske in lokalno vlado Ferskih otokov na drugi strani, v zvezi s sprejetjem sprememb protokolov 1 in 4 k Sporazumu

text:
                  29.7.2020

                  SL

                  Uradni list Evropske unije

                  L 244/16

         SKLEP SVETA (EU) 2020/1115
         z dne 24. julija 2020
         o stališču, ki se v imenu Evropske unije zastopa v Skupnem odboru, ustanovljenem s Sporazumom med Evropsko skupnostjo na eni strani ter vlado Danske in lokalno vlado Ferskih otokov na drugi strani, v zvezi s sprejetjem sprememb protokolov 1 in 4 k Sporazumu
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti prvega pododstavka člena 207(4) v povezavi s členom 218(9) Pogodbe,
         ob upoštevanju predloga Evropske komisije,
         ob upoštevanju naslednjega:

                     (1)

                     Sporazum med Evropsko skupnostjo na eni strani ter vlado Danske in lokalno vlado Ferskih otokov na drugi strani (v nadaljnjem besedilu: Sporazum) je Evropska skupnost sklenila s Sklepom Sveta 97/126/ES (1), veljati pa je začel 1. januarja 1997.

                     (2)

                     Skupni odbor, ustanovljen na podlagi člena 31 Sporazuma (v nadaljnjem besedilu: Skupni odbor), lahko na podlagi člena 34 Sporazuma spremeni določbe protokolov k Sporazumu.

                     (3)

                     Po pogajanjih sta se Unija in lokalna vlada Ferskih otokov dogovorili za spremembo nekaterih določb protokolov k Sporazumu, in sicer Protokola 1 o tarifni obravnavi in dogovorih, ki veljajo za nekatere ribe in ribiške proizvode, sproščene v prosti promet v Skupnosti ali uvožene na Ferske otoke, in Protokola 4 o posebnih določbah, ki veljajo pri uvozu nekaterih kmetijskih proizvodov, ki niso našteti v Protokolu 1. Cilj teh sprememb je razširiti obseg dostopa do trga za obe pogodbenici za izbrane proizvode.

                     (4)

                     Skupni odbor sprejme sklep v zvezi s spremembami protokolov 1 in 4.

                     (5)

                     Primerno je, da se določi stališče, ki se v imenu Unije zastopa v Skupnem odboru v zvezi s sprejetjem sprememb protokolov 1 in 4, saj bo sklep o spremembi teh protokolov za Unijo zavezujoč –

               SPREJEL NASLEDNJI SKLEP:

            Edini člen
            Stališče, ki se v imenu Unije zastopa v Skupnem odobru v zvezi s spremembami protokolov 1 in 4 k Sporazumu med Evropsko skupnostjo na eni strani ter vlado Danske in lokalno vlado Ferskih otokov na drugi strani, temelji na osnutku sklepa Skupnega odbora (2).

            V Bruslju, 24. julija 2020

                  Za Svet

                  Predsednik

               M. ROTH

            (1)  Sklep Sveta 97/126/ES z dne 6. decembra 1996 o sklenitvi sporazuma med Evropsko skupnostjo na eni strani in vlado Danske ter lokalno vlado Ferskih otokov na drugi strani (UL L 53, 22.2.1997, str. 1).

            (2)  Glej dokument ST 9385/20 na http://register.consilium.europa.eu.


title: Sklep Sveta (EU) 2020/1116 z dne 24. julija 2020 o imenovanju člana Računskega sodišča

text:
                  29.7.2020

                  SL

                  Uradni list Evropske unije

                  L 244/17

         SKLEP SVETA (EU) 2020/1116
         z dne 24. julija 2020
         o imenovanju člana Računskega sodišča
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 286(2) Pogodbe,
         ob upoštevanju predloga Republike Avstrije,
         ob upoštevanju mnenja Evropskega parlamenta (1),
         ob upoštevanju naslednjega:

                     (1)

                     Mandat Oskarja HERICSA je potekel 29. februarja 2020.

                     (2)

                     Zato bi bilo treba imenovati novega člana Računskega sodišča –

               SPREJEL NASLEDNJI SKLEP:

            Člen 1
            Helga BERGER se imenuje za članico Računskega sodišča za obdobje od 1. avgusta 2020 do 31. julija 2026.

            Člen 2
            Ta sklep začne veljati na dan sprejetja.

            V Bruslju, 24. julija 2020

                  Za Svet

                  Predsednik

               M. ROTH

            (1)  Mnenje z dne 8. julija 2020 (še ni objavljeno v Uradnem listu).